Helsinki 29.7.2010/ra

OIKEUSMINISTERIÖ
PL 25
00023 VALTIONEUVOSTO

Asia:	tietosuojavaltuutetun lausunto ihmisoikeusinstituutiotyöryhmän mietinnöstä	OM 6/41/2009

	Kiitän mahdollisuudesta esittää lausuntoni otsikkoasiassa.

Ehdotuksen tavoitteena on edistää perus- ja ihmisoikeuksien toteutumista perustamalla Ihmisoikeuskeskus eduskunnan oikeusasiamiehen kanslian yhteyteen. Kyseessä olisi kansalaisyhteiskunnan, perus- ja ihmisoikeustutkimuksen ja muiden perus- ja ihmisoikeustoimijoiden toimintaa täydentävä sateenvarjonomainen toimielin, joka osaltaan turvaisi perus- ja ihmisoikeuksien toteutumista seuraamalla ja arvioimalla edellä mainittujen tahojen ja julkisen vallan toimintaa.

Käsityksenäni lausun;

1)	pidän ehdotusta erinomaisen tarpeellisena ja perusteltuna. Käsitykseni mukaan perustettavan Ihmisoikeuskeskuksen ja tietosuojavaltuutetun toimiston työn välillä on saavutettavissa huomattavia, kumpaakin osapuolta hyödyntäviä synergiaetuja.

2)	oman haasteensa Ihmisoikeuskeskuksen työlle tulee asettamaan se osaamisvaje, joka valitettavasti vieläkin perus- ja ihmisoikeuksien osalta maassamme vallitsee. Ihmisoikeuskeskukselle tulisikin turvata myös riittävä tietoyhteiskunnan perus- ja ihmisoikeuskysymysten tietotaito, sillä kokemusteni mukaan perus- ja ihmisoikeuksien toimivuutta yhä lisääntyvässä määrin joudutaan arvioimaan digitalisoituneessa (”Ubiikissa”) yhteiskunnassa.

Kunnioittavasti

Reijo Aarnio				Mari Tikkala
tietosuojavaltuutettu			korkeakouluharjoittelija